ai4bharat/Pralekha huggingface dataset:
पंतप्रधान कार्यालय
राष्ट्रीय मतदार दिवसानिमित्त पंतप्रधानांच्या शुभेच्छा
नवी दिल्ली, 25 जानेवारी 2020
आज पंतप्रधान नरेंद्र मोदी यांनी जनतेला राष्ट्रीय मतदार दिवसाच्या शुभेच्छा दिल्या.
“राष्ट्रीय मतदार दिवसाच्या शुभेच्छा. आपली निवडणूक प्रक्रिया अधिक गतिमान आणि सहभागात्मक होण्यासाठी निवडणूक आयोगाने केलेल्या अनेक प्रयत्नांसाठी आम्ही आयोगाचे आभार व्यक्त करतो. हा दिवस आपणांस जास्तीत जास्त मतदान घडविण्यास प्रयत्नरत राहण्यास प्रेरणा देईल, ज्यामुळे आपली लोकशाही अधिक मजबूत होईल”, असं पंतप्रधान म्हणाले.
S.Tupe/R.Aghor/D.Rane
(Visitor Counter : 89
पर्यावरण, वन एवं जलवायु परिवर्तन मंत्रालय
राष्ट्रीय स्वच्छ हवा अभियानाअंतर्गत  132 शहरात कालबद्ध पद्धतीने नियोजन आराखड्याची अंमलबजावणी करण्यासाठी सामंजस्य करारावर स्वाक्षऱ्या
देशातील हवेची गुणवत्ता सुधारण्यासाठी सर्व राज्य सरकारे आणि इतर सबंधित घटकांनी ‘मिशन मोड’ वर काम करण्याचे पर्यावरण मंत्र्यांचे आवाहन
NCAP अंतर्गत झालेल्या या सामंजस्य करारामुळे देशातील प्रदूषण कमी करण्यासाठीच्या अभियानाला नवी दिशा मिळेल- प्रकाश जावडेकर
नवी दिल्ली, 26 मार्च 2021
केंद्रीय पर्यावरण, वन आणि हवामान बदल मंत्री प्रकाश जावडेकर यांच्या उपस्थितीत आज राज्य प्रदूषण नियंत्रण मंडळे, नागरी स्थानिक स्वराज्य संस्था आणि इतर प्रतिष्ठीत संस्थांच्या प्रतिनिधींनी आज राष्ट्रीय स्वच्छ हवा अभियानाअंतर्गतच्या नियोजन आराखड्याची 132 शहरात अंमलबजावणी करण्यासाठीच्या सामंजस्य करारावर स्वाक्षऱ्या केल्या.
देशातील हवेची गुणवत्ता सुधारण्यासाठी आणि ‘स्वच्छ भारत, स्वच्छ वायू’ ही संकल्पना प्रत्यक्षात अस्तित्वात आणण्यासाठी सर्व राज्यांनी आणि संबंधित संस्थांनी एकत्रितपणे मिशन मोडवर काम करण्याची गरज आहे, असे जावडेकर यांनी यावेळी बोलतांना सांगितले.
“पंतप्रधान नरेंद्र मोदी यांनी देशातील 100 पेक्षा जास्त शहरांमधील वायू प्रदूषण येत्या चार वर्षात किमान 20 टक्क्यांनी कमी करण्याचा निर्धार व्यक्त केला असून, आजचा हा उपक्रम त्या दिशेने टाकलेले एक महत्वाचे पाऊल आहे. हे सोपे काम नाही, तर एक मोठे आव्हान आहे आणि आपण सगळ्यांनी मिळूनच हे आव्हान पेलायला हवे.” असे जावडेकर यावेळी म्हणाले.
राज्यांनी सार्वजनिक वाहतुकीसाठी लवकरात लवकर फेम योजनेअंतर्गत ई-बसेस ची खरेदी करावी, अशी सूचना जावडेकर यांनी यावेळी केली. विविध शहरात सुमारे 6000 इलेक्ट्रिक बसेसच्या खरेदीसाठी, निधी मंजूर झाला असतांनाही, आतापर्यंत केवळ 600 बसेसची खरेदी होऊन त्या चालवल्या जात आहेत, याबद्दल त्यांनी खंत व्यक्त केली. जर एखाद्या शहरासाठी इलेक्ट्रिक बसेसच्या खरेदीसाठी मजूर झालेला निधी वापरला गेला नाही, तर तो निधी इतर शहरांना दिला जाईल, असेही जावडेकर यांनी सांगितले.
राष्ट्रीय स्वच्छ हवा अभियान  हा एक दीर्घकालीन मात्र कालबद्ध असा राष्ट्रीय स्तरावरचा कार्यक्रम आहे. वायू प्रदूषणाचा प्रश्न देशभरात सर्वसमावेशक पद्धतीने हाताळण्यासाठी, आणि वर्ष 2024 पर्यंत, हवेतील प्रदूषणकारी घटकांचे प्रमाण 20 ते 30 टक्क्यांनी कमी करण्यासाठी हे अभियान राबवले जाणार आहे.
वायू प्रदूषण करणाऱ्या विशिष्ट घटकांना नियंत्रित ठेवण्यासाठी नागरी कृती आराखडा तयार करण्यात आला आहे. या क्षेत्रातील विविध यंत्रणांना एकत्रित आणून बहुआयामी कृती योजना तयार करण्यात आली आहे. सभोवतालातील हवेचा दर्जा तपासणारी यंत्रणा, स्त्रोतांची विभागणी करणारे अध्ययन, जनजागृती, तक्रार निवारण यंत्रणा आणि विभाग निहाय कृती अशा सर्वांचा या कृती आराखड्यात समावेश आहे.
या अभियानाच्या यशस्वी अंमलबजावणीसाठी राज्यातील यंत्रणांमध्ये योग्य समन्वय असणे सर्वात महत्वाचे आहे. तसेच या अंमलबजावणीवर प्रतिष्ठीत तज्ञ संस्थांची देखरेख असणेही आवश्यक आहे. या सामंजस्य करारामुळे, लक्ष्यीत उद्दिष्ट साध्य करण्यासाठी नियोजित आराखड्याची अंमलबजावणी सुव्यवस्थितपणे होऊ शकेल. आघाडीच्या वायू गुणवत्ता विशेषज्ञांचा राष्ट्रीय तज्ञ यंत्रणेत,समावेश असून NCAP अंतर्गत होणाऱ्या उपक्रमांबाबत मार्गदर्शन करण्यासाठी तसेच स्थानिक संस्थाना सल्ले देण्यासाठी एक तांत्रिक सल्लागार गटही स्थापन करण्यात आला आहे.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
पंतप्रधान कार्यालय
पंतप्रधानांनी नागालँडमधील लोकांचे महत्त्वाच्या क्षेत्रातील विकास कामांसाठी केले अभिनंदन
संपर्क सुविधा, शिक्षण, पर्यटन आणि ऊर्जा यासारख्या महत्त्वाच्या क्षेत्रांतील विकासकामांसाठी पंतप्रधान नरेंद्र मोदी यांनी नागालँडमधील लोकांचे अभिनंदन केले आहे.
नागालँडचे मुख्यमंत्री नेफियु रिओ यांच्या ट्विटला प्रतिसाद देताना पंतप्रधान म्हणाले;
"संपर्क सुविधा, शिक्षण, पर्यटन आणि ऊर्जा यांसारख्या प्रमुख क्षेत्रांतील विकासकामांसाठी नागालँडच्या माझ्या बंधुभगिनींचे अभिनंदन. नागालँडमधील उत्साही लोकांच्या आकांक्षा पूर्ण करण्यासाठी राष्ट्रीय लोकशाही आघाडीचे सरकार कटिबद्ध आहे."
पंतप्रधान कार्यालय
ज्येष्ठ तेलुगू अभिनेते श्री यूवी कृष्णम राजू गरू यांच्या निधनाबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी तेलुगू चित्रपटसृष्टीतील ज्येष्ठ व्यक्तिमत्त्व, श्री यूवी कृष्णम राजू गरू यांच्या निधनाबद्दल शोक व्यक्त केला आहे.
पंतप्रधानांनी ट्विट केले;
"श्री यूवी कृष्णम राजू गरू यांच्या निधनाने दु:ख झाले. येणाऱ्या पिढ्या चित्रपटातील त्यांचा लौकिक आणि सर्जनशीलता लक्षात ठेवतील. समाजसेवेतही ते अग्रेसर होते आणि एक राजकीय नेता म्हणून त्यांनी आपला ठसा उमटवला होता. त्यांच्या कुटुंबियांप्रती आणि चाहत्यांप्रती संवेदना. ओम शांती."
आरोग्य आणि कुटुंब कल्याण मंत्रालय
भारतातील एकूण कोविड-19 प्रतिबंधक लसीकरण 104.04 कोटीहून अधिक
भारतात रुग्ण बरे होण्याचा सध्याचा दर 98.20%, मार्च 2020 पासून सर्वोच्च
देशात गेल्या 24 तासात कोरोनाचे 16,156 नवे दैनंदिन रुग्ण
देशातली सध्या उपचाराधीन रुग्णसंख्या  ही गेल्या 243 दिवसातली सर्वात कमी संख्या
साप्ताहिक पॉझीटीव्हिटी दर  गेल्या 34 दिवसांपासून 2% पेक्षा कमी
नवी दिल्ली, 28 ऑक्टोबर 2021
भारतात गेल्या 24 तासात 49,09,254 कोविड 19 प्रतिबंधक लसीच्या मात्रा, देण्यात आल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 104.04 कोटीपेक्षा अधिक  मात्रा दिल्या आहेत. एकूण 1,03,62,667 सत्रांद्वारे मात्रा देण्यात आल्या आहेत.
सकाळी 7 वाजेपर्यंत प्राप्त झालेल्या अहवालानुसार एकूण लसीच्या मात्रांची गटनिहाय विभागणी पुढील प्रमाणे आहे-
|
|
HCWs
|
|
1st Dose
|
|
1,03,78,578
|
|
2nd Dose
|
|
91,82,272
|
|
FLWs
|
|
1st Dose
|
|
1,83,70,444
|
|
2nd Dose
|
|
1,58,24,383
|
|
Age Group 18-44 years
|
|
1st Dose
|
|
41,26,09,938
|
|
2nd Dose
|
|
13,34,07,626
|
|
Age Group 45-59 years
|
|
1st Dose
|
|
17,33,06,910
|
|
2nd Dose
|
|
9,35,00,396
|
|
Over 60 years
|
|
1st Dose
|
|
10,88,31,281
|
|
2nd Dose
|
|
6,50,88,045
|
|
Total
|
|
1,04,04,99,873
गेल्या 24 तासात 17,095 रुग्ण कोरोना मुक्त झाले असून  कोरोनाची लागण झालेल्यांपैकी एकूण 3,36,14,434 रुग्ण कोरोना मुक्त झाले आहेत.
परिणामी कोरोनातून रुग्ण बरे होण्याचा दर 98.20% झाला आहे.हा दर मार्च 2020 पासूनचा सर्वोच्च दर आहे.
सलग 123 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
मागील 24 तासात 16,156 नव्या रूग्णांची नोंद झाली.
सध्या सक्रीय रुग्ण संख्या 1,60,989 इतकी असून ही संख्या गेल्या 243 दिवसातली सर्वात कमी आहे. देशात सक्रीय रुग्णांची संख्या एकूण उपचाराधीन रुग्णांच्या 0.47% इतकी असून मार्च 2020 पासून सर्वात कमी आहे.
चाचण्या करण्याच्या क्षमतेत वाढ सुरु असून देशात गेल्या 24 तासात 12,90,900 चाचण्या करण्यात आल्या. भारताने आतापर्यंत एकूण 60.44 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 1.19% असून गेले 34 दिवस 2% पेक्षा कमी आहे. दैनंदिन पॉझीटीव्हिटी दर 1.25% असून गेले 24 दिवस 2% पेक्षा कमी आणि 59 दिवस 3% पेक्षा कमी आहे.
U.Ujgare/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
आयुष मंत्रालय
कोरोना विषाणूसंदर्भात घ्यायाची काळजी
नवी दिल्ली, 29 नोव्हेंबर 2019
कोरोना विषाणूंचा प्रादूर्भाव वेगाने वाढत आहे. या पार्श्वभूमीवर केंद्र सरकारने भारतीय पारंपरिक औषध पद्धतींच्या आधारे प्रतिबंधात्मक सूचना जारी केल्या आहेत.
- व्यक्तिगत स्वच्छता सांभाळणे गरजेचे.
- साबण पाण्याने आपले हात किमान 20 सेकंदपर्यंत धुवावेत.
- शडांग पनिया या प्रकियेने बनवलेला काढा एका बादलीत भरून ठेऊन तो तहान लागली असता प्यावा. 
- हात न धुता आपल्या डोळे, नाक आणि तोंडालगत हात लावू नये.
- आजारी माणसांचा संसर्ग टाळावा.
- आजारपणात घरातच रहावे.
- खोकला किंवा शिंका आल्या असतांना तोंड कपड्याने झाकावे, नंतर हात स्वच्छ धुवावेत.
- ज्या वस्तूंना स्पर्श झाला आहे त्या वस्तू साफ कराव्यात.
- प्रवासात किंवा कामकाजाच्या ठिकाणी एन 95 हा मास्क वापरणे सोयीचे ठरेल.
- कोरोना विषाणू संसर्ग झाल्याचा संशय आल्यास ताबडतोब मास्क लावणे सुरू करावे आणि जवळच्या रुग्णालयाशी संपर्क साधावा.
- आरोग्य व आहार आणि योग्य जीवनपद्धती यामुळे रोगप्रतिबंधकारक क्षमता वाढते.
- दिवसातून दोन वेळेला कोमट पाण्याबरोबर 5 ग्रॅम अगस्त्य हरितकी घ्यावी.
ही सर्व माहिती केवळ उपयुक्त माहिती म्हणून दिली आहे. तिचा वापर करण्यासाठी नोंदणीकृत आयुर्वेद वैद्यांकडून योग्य तो सल्ला घ्यावा.
आयुष मंत्रालयाच्या सांगण्यानुसार 28 जानेवारी रोजी झालेल्या होमिओपॅथी विषयक केंद्रीय होमिओपॅथी संशोधन परिषदेच्या वैज्ञानिक सल्लागार मंडळाच्या बैठकीत कोरोना विषाणूचा संसर्ग टाळण्यासाठी उपाययोजनेचा विचार करण्यात आला. तज्ञ गटाने आरसेनिकम अल्बमकिस या होमिओपॅथी औषधाचा वापर याकामी होऊ शकतो असे म्हटले आहे.
कोरोना विषाणूंच्या संसर्गावर युनानी पद्धतीच्या उपचारांचे नियोजनही करण्यात आले आहे.
B.Gokhale/G.Chippalkatti/P.Kor
(Visitor Counter : 337
पंतप्रधान कार्यालय
पंतप्रधानांनी उगादी सणाच्या शुभेच्छा दिल्या
नवी दिल्ली, 22 मार्च 2023
पंतप्रधान नरेंद्र मोदी यांनी उगादी निमित्त सर्वांना शुभेच्छा दिल्या आहेत.
पंतप्रधानांनी ट्विट केले;
"सर्वांना उगादी सणाच्या हार्दिक शुभेच्छा!"Jaydevi PS/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
आर्थिक वर्ष 2022-23 साठी 08.09.2022 पर्यंत प्रत्यक्ष कर संकलन
प्रत्यक्ष कर संकलनाच्या 8 सप्टेंबर 2022 पर्यंतच्या तात्पुरत्या आकडेवारीनुसार प्रत्यक्ष कर संकलनाने स्थिर वाढ नोंदवली आहे.
8 सप्टेंबर 2022 पर्यंतचे प्रत्यक्ष कर संकलन हे एकूण 6.48 लाख कोटी रुपये कर संकलन दर्शवते जे गेल्या वर्षीच्या याच कालावधीतील एकूण कर संकलनापेक्षा 35.46% अधिक आहे.
परताव्याच्या समायोजनानंतर निव्वळ प्रत्यक्ष कर संकलन 5.29 लाख कोटी रुपये आहे.जे गेल्या वर्षीच्या याच कालावधीतील निव्वळ संकलनापेक्षा 30.17% अधिक आहे.हे कर संकलन आर्थिक वर्ष 2022-23 च्या प्रत्यक्ष करांच्या एकूण बजेट अनुमानाच्या 37.24% आहे.
1 एप्रिल 2022 ते 8 सप्टेंबर 2022 या कालावधीत 1.19 लाख कोटी रुपयांचा परतावा वितरीत करण्यात आला आहे,जो मागील वर्षातील याच कालावधीत वितरीत केलेल्या परताव्यांच्या तुलनेत 65.29% जास्त आहे.
आतापर्यंत, एकूण महसूल संकलनाच्या दृष्टीने कॉर्पोरेट प्राप्तिकर  आणि वैयक्तिक प्राप्तिकराचा  वृद्धी दराच्या संदर्भात , कॉर्पोरेट प्राप्तिकराचा वृद्धीदर 25.95% आहे तर वैयक्तिक प्राप्तिकराचा  वृद्धीदर 44.37% आहे.परताव्याच्या समायोजनानंतर, सीआयटी संकलनातील निव्वळ वृद्धी 32.73% आहे आणि पीआयटी संकलनातील  निव्वळ वृद्धी 28.32% आहे.
पंतप्रधान कार्यालय
ब्रिक्स-आफ्रिका आउटरीच आणि ब्रिक्स प्लस संवादामध्ये पंतप्रधानांचा सहभाग
पंतप्रधान नरेंद्र मोदी यांनी 24 ऑगस्ट 2023 रोजी जोहान्सबर्ग येथे ब्रिक्स-आफ्रिका आउटरीच आणि ब्रिक्स प्लस संवादात भाग घेतला.
या बैठकीत ब्रिक्स देशांच्या नेत्यांसह आफ्रिका, आशिया आणि लॅटिन अमेरिकेतील अतिथी देशांचा सहभाग होता.
पंतप्रधानांनी आपल्या निवेदनादरम्यान ब्रिक्सला ग्लोबल साऊथचा आवाज बनवण्याचे आवाहन केले. पंतप्रधानांनी आफ्रिकेसोबत भारताची घनिष्ठ भागीदारी अधोरेखित केली आणि अजेंडा 2063 अंतर्गत विकासाच्या प्रवासात आफ्रिकेला पाठिंबा देण्याच्या भारताच्या वचनबद्धतेचा पुनरुच्चार केला.
पंतप्रधानांनी बहु-ध्रुवीय जगाला बळकट करण्यासाठी वाढीव सहकार्याचे आवाहन केले आणि जागतिक संस्थांना प्रातिनिधिक आणि परस्पर संबंधित ठेवण्यासाठी सुधारणा करण्याच्या गरजेवर भर दिला. दहशतवादविरोध, पर्यावरण संवर्धन, हवामान कृती, सायबर सुरक्षा, अन्न आणि आरोग्य सुरक्षा तसेच लवचिक पुरवठा साखळी या क्षेत्रात सहकार्यासाठी त्यांनी उपस्थित नेत्यांना आवाहन केले. आंतरराष्ट्रीय सौर आघाडी, वन सन वन वर्ल्ड वन ग्रीड, आपत्ती प्रतिरोधक पायाभूत सुविधा, वन अर्थ वन हेल्थ, बिग कॅट आघाडी आणि पारंपरिक औषधांसदर्भातील जागतिक केंद्र यासारख्या आंतरराष्ट्रीय उपक्रमांचा भाग होण्यासाठी पंतप्रधानांनी इतर देशांना आमंत्रणही दिले. त्यांनी भारताचा डिजिटल सार्वजनिक पायाभूत सुविधा संग्रह सामाईक करण्याची संधी देऊ केली.
कार्मिक, सार्वजनिक तक्रार आणि निवृत्ती वेतन मंत्रालय
पुढील निवडणुकीत प्रथमच मतदान करून आपल्या जीवनातील निवडणुकीच्या टप्प्याला आरंभ करणार्या मतदारांना 2047 मध्ये ज्यावेळी देशाच्या स्वातंत्र्याची 100 वर्षे पूर्ण होतील, त्यावेळी भारतीय लोकशाहीला आकार देण्याची भाग्यशाली संधी मिळाली आहे : केंद्रीय मंत्री डॉ. जितेंद्र सिंह यांचे प्रतिपादन
नवी दिल्ली, 25 जानेवारी 2023
पुढील निवडणुकीत प्रथमच मतदान करून आपल्या जीवनातील निवडणुकीच्या टप्प्याला आरंभ करणार्या मतदारांना 2047 मध्ये ज्यावेळी देशाच्या स्वातंत्र्याला 100 वर्षे पूर्ण होतील, त्यावेळी भारतीय लोकशाहीला आकार देण्याची भाग्यशाली संधी मिळाली आहे,असे प्रतिपादन केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पीएमओ, कार्मिक, सार्वजनिक तक्रारी, पेन्शन, अणुऊर्जा आणि अंतराळ राज्यमंत्री डॉ. जितेंद्र सिंह यांनी केले आहे.
राष्ट्रीय मतदार दिनानिमित्त, या वर्षी मतदान करण्यासाठी वयाची पात्रता गाठणाऱ्या तरुणांच्या मेळाव्याशी संवाद साधताना डॉ. जितेंद्र सिंह यांनी पंतप्रधान नरेंद्र मोदींच्या विधानाला पुष्टी देत म्हटले की, भारत ही केवळ सर्वात मोठी जगातील लोकशाही नाही, तर सर्व लोकशाहींची जननी आहे.
डॉ जितेंद्र सिंह म्हणाले की, पहिल्यांदाच मतदान करणार्यावर एक विशेष जबाबदारी आहे कारण ते पुढील 25 वर्षांच्या निर्णायक काळात भारताचे नेतृत्व करणार आहेत, ज्याचे पंतप्रधान मोदी 'अमृत काल' म्हणून वर्णन करतात आणि त्यानंतर भारत जगासमोर एक आघाडीचे राष्ट्र म्हणून उभे राहील.त्यामुळे या तरुणांनी शांतचित्ताने आणि वैज्ञानिक अचूकतेने त्यांचे भविष्य आणि आगामी काळातील भारताचे भवितव्य कोणी ठरवायचे आहे,यांचा निर्णय घ्यायचा आहे.
डॉ जितेंद्र सिंह यांनी नमूद केले, की भारताबरोबरच लोकशाहीचा प्रवास सुरू करणारे इतर अनेक देश स्वतःला टिकवून ठेवण्यात अपयशी ठरले आणि सुकून गेले, तेव्हा भारतानेच एक राष्ट्र म्हणून आपली लोकशाही व्यवस्था सक्षम करण्यासाठी पुरेशी लवचिकता, सामर्थ्य आणि दृढनिश्चय दाखवला आहे.केवळ सामर्थ्यवान बनण्यासाठीच नाही तर जगातील इतर देशांसाठी एक आदर्श देखील आहे.सरकारच्या सर्वोच्च पदावर नरेंद्र मोदींचा होत असलेला उदय भारतीय लोकशाहीच्या खऱ्या भावना अधोरेखित करतो, कारण यामुळे समाजाच्या कोणत्याही स्तरातील आई आपल्या मुलाने किंवा मुलीने उच्च पदावर पोहोचण्याची महत्त्वाकांक्षा आणि आकांक्षा बाळगू शकते,असेही ते पुढे म्हणाले.
S.Patil/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
युवा व्यवहार आणि क्रीडा मंत्रालय
नेहरु युवा केंद्र, गोव्याकडून 744 युथ क्लबच्या मदतीने प्रत्येक ग्रामपंचायत क्षेत्रात स्वच्छता मोहीम
आज बेतालभाटी बीचवर स्वच्छता मोहिमेचे आयोजन
गोवा, 23 ऑक्टोबर 2021
नेहरु युवा केंद्राच्या गोवा विभागाकडून देशपातळीवर सुरु असलेल्या स्वच्छ भारत मोहिमेअंतर्गत राज्यातही स्वच्छता मोहीम राबवण्यात येत आहे. आज बेतालभाटी बीचवर स्वच्छता मोहिमेचे आयोजन करण्यात आले होते. याप्रसंगी नेहरु युवा केंद्राचे राज्य संचालक प्रकाश मनुरे, दक्षिण गोवा उपजिल्हाधिकारी रमेश गावकर आणि नेहरु युवा केंद्राचे उपसंचालक कालिदास घाटवळ यांची उपस्थिती होती.
पंतप्रधान नरेंद्र मोदी यांच्या आवाहनानुसार आणि केंद्रीय युवा व्यवहार आणि क्रीडा तसेच माहिती आणि प्रसारण मंत्री अनुराग ठाकूर यांच्या पुढाकाराने सध्या सुरु असलेल्या क्लीन इंडिया मोहिमेत नेहरु युवा केंद्राचे मोठे योगदान असल्याचा आनंद आहे, असे प्रकाश मनुरे याप्रसंगी म्हणाले. त्यांनी युवकांना गावागावांमध्ये जाऊन स्वच्छतेविषयी जनजागृती करण्याचे आवाहन केले. ऑक्टोबर महिनाअखेर या मोहिमेअंतर्गत देशभर 75 लाख किलो कचरा संकलन करुन त्याची योग्य विल्हेवाट लावण्यात येणार आहे. यात प्रामुख्याने एकल वापर प्लास्टीक संकलनावर भर देण्यात आल्याचे प्रकाश मनुरे यांनी सांगितले.
पर्यटनासाठी प्रसिद्ध असलेल्या गोवा राज्यात स्वच्छता फार महत्त्वाची आहे. याच दृष्टीकोनातून राज्य सरकार विविध केंद्रीय संस्थांच्या मदतीने यावर युद्धपातळीने कार्यरत असल्याचे दक्षिण गोवा उपजिल्हाधिकारी रमेश गावकर म्हणाले.
राज्यात नेहरु युवा केंद्र आणि राष्ट्रीय सेवा योजनेच्या मदतीला 744 युथ क्लब आहेत. त्यांच्या माध्यमातून जनजागृती आणि कचरा संकलन करण्यात येत असल्याचे नेहरु युवा केंद्राचे उपसंचालक कालिदास घाटवळ यांनी याप्रसंगी सांगितले.
नेहरु युवा केंद्र आणि राष्ट्रीय सेवा योजनेच्या माध्यमातून राज्यभर 1 ऑक्टोबरपासून स्वच्छता मोहीम राबवण्यात येत आहे. यात प्रामुख्याने प्लास्टीक कचरा संकलन, ऐतिहासिक आणि प्रमुख स्थळांचे सुशोभीकरण, पारंपरिक जलस्रोतांची निगा या बाबींवर लक्ष केंद्रीत करण्यात येत आहे. राज्यात 3,809 विद्यार्थ्यांचा स्वच्छ भारत मोहिमेत सहभाग आहे.
केंद्रीय युवा व्यवहार आणि क्रीडा मंत्रालयाने क्लीन इंडिया कार्यक्रमासाठी पुढाकार घेतला आहे. देशभर 744 जिल्ह्यातील सहा लाखांपेक्षा अधिक गावांमध्ये नेहरु युवा केंद्र, राष्ट्रीय सेवा योजना आणि युथ क्लबच्या माध्यमातून मोहीम राबवली जात आहे.
नौवहन मंत्रालय
भारतीय सागरी विद्यापीठ आयएमयूकडून माजी विद्यार्थ्यांच्या पहिल्या मेळाव्याचे नवी मुंबईत आयोजन
भारताला एक सर्वोच्च सागरी राष्ट्र आणि जागतिक सागरी शक्ती बनवणे हे उद्दिष्ट आहे – आयएमयूच्या कुलगुरू डॉ. मालिनी शंकर
मुंबई, 15 नोव्हेंबर 2022
केंद्रीय बंदरे, जहाजबांधणी आणि जलमार्ग मंत्रालयाच्या अंतर्गत असलेल्या भारतीय सागरी विद्यापीठ  या केंद्रीय विद्यापीठाने 14 नोव्हेंबर 2022 रोजी नवी मुंबई येथील संकुलात पहिला माजी विद्यार्थी मेळावा आयोजित केला होता.
भारतीय सागरी विद्यापीठाची स्थापना 2008 मध्ये झाली. पूर्वीपासून अस्तित्वात असलेल्या नॅशनल इन्स्टिट्यूट ऑफ पोर्ट मॅनेजमेंट, इंडियन इंस्टिट्यूट ऑफ पोर्ट मॅनेजमेंट आणि इतर संस्थांचा समावेश करून या विद्यापीठात देशातील सागरी प्रशिक्षण आणि शिक्षणाचे क्षितिज विस्तारित करण्यात आले. आयएमयू, नवी मुंबई पूर्वी प्रशिक्षण जहाज चाणक्य म्हणून ओळखले जात असे. टी.एस. चाणक्य हे प्रशिक्षण जहाज राजेंद्र आणि भारतीय नौवहन क्षेत्रात प्रदीर्घ काळ सेवा बजावणारे प्रशिक्षण जहाज डफरिन यांचा प्रशिक्षणाचा वारसा पुढे चालवणारे किनारपट्टीवरील प्रशिक्षण जहाज आहे. भारतातील मर्चंट नेव्ही ऑफिसर्सचे प्रशिक्षण 1927 मध्ये डफरिनमध्ये सुरू झाले. सध्या नवी मुंबई, मुंबई, कोलकाता, चेन्नई , विशाखापट्टणम, कोची या ठिकाणी आयएमयू संकुले आहेत. आयएमयू सुरुवातीला जहाजबांधणी मंत्रालयाच्या मुंबईच्या नौवहन महासंचालनालयाच्या अंतर्गत येत होते.
ही संस्था सागरी अभियांत्रिकी आणि समुद्री विज्ञान या मुख्य विषयांमध्ये अभ्यास, प्रशिक्षण, संशोधन आणि विस्तार कार्य करते आणि सागरी व्यवस्थापन, नौदल आर्किटेक्चर, ओशनोग्राफी इत्यादी अभ्यासक्रम चालवते. भविष्यात सागरी जीवशास्त्र, सागरी कायदे, सागरी सुरक्षा, सागरी सांख्यिकी इत्यादी उदयोन्मुख क्षेत्रांवर भर देणे हे आमच्या विद्यापीठाचे उद्दिष्ट आहे भारताला एक सर्वोच्च सागरी राष्ट्र आणि जागतिक सागरी शक्ती बनवणे हेही लक्ष्य आहे, असं आयएमयूच्या कुलगुरू डॉ. मालिनी शंकर म्हणाल्या.
भारत हे एक सागरी राष्ट्र आहे आणि त्याला उभारी देण्याची गरज आहे. मेरीटाइम इंडिया व्हिजन 2030 आणि मेरीटाइम इंडिया व्हिजन 2047 चा एक भाग म्हणून आंतरराष्ट्रीय सागरी संघटनेत भारताची पत वाढावी यासाठी संशोधन आणि मार्गदर्शन, शैक्षणिक-उद्योग परस्परसंवाद आणि सागरी धोरणावर आयएमयू भर देत असल्याचे त्यांनी सांगितले.PIB Mumbai | S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
आरोग्य आणि कुटुंब कल्याण मंत्रालय
डॉ हर्षवर्धन यांच्या हस्ते राष्ट्रीय टेलीकन्सलटेशन  केंद्राचे उद्घाटन
नवी दिल्ली, 28 मार्च 2020
केंद्रीय आरोग्य आणि कुटुंबकल्याण मंत्री डॉ हर्षवर्धन यांनी आज नवी दिल्लीत एम्स रुग्णालयात राष्ट्रीय टेलीकन्सलटेशन  केंद्राचे उद्घाटन केले. तसेच राज्यांच्या वैद्यकीय महाविद्यालयातील प्रमुख अधिकारी आणि देशभरातील इतर एम्समधल्या डॉक्टरांशी संवाद साधत कोविड-19 च्या तयारीचा त्यांनी आढावा घेतला.
CoNTeC हे राष्ट्रीय टेलीकन्सलटेशन केंद्राचे लघुरूप असून, केंद्रीय आरोग्य आणि कुटुंब कल्याण मंत्रालयाच्या संकल्पनेनुसार हे केंद्र तयार करण्यात आले आहे. या केंद्राची अंमलबजावणी दिल्लीच्या एम्स म्हणजे अखिल भारतीय आयुर्विज्ञान संस्थेद्वारे केली जाणार आहे.
देशभरातील सर्व डॉक्टरांना थेट वेळेत एम्स च्या डॉक्टरांशी सल्लामसलत करता यावी आणि कोरोनाच्या रूग्णांवर उपचार करता यावेत, यासाठी, हे राष्ट्रीय टेलीकन्सलटेशन केंद्र सुरु करण्यात आले आहे. या केंद्राच्या माध्यमातून देशभरातील नागरिकांना 24 तास सल्ला आणि मार्गदर्शन मिळू शकणार आहे. ही सेवा हाताळणाऱ्या डॉक्टरांची एम्स मध्येच राहण्या-खाण्याची सोय करण्यात आली आहे, अशी माहिती डॉ हर्षवर्धन यांनी दिली.
देशभरातील छोट्या रूग्णालयातल्या डॉक्टरांना एम्स मधल्या तज्ञ, अनुभवी डॉक्टरांचा लाभ मिळावा, यासाठी हे केंद्र सुरु केले असल्याचे त्यांनी सांगितले. जगभरातील डॉक्टर्स कोरोनाच्या रुग्णांवर उपचार करण्यासाठी वेगवेगळ्या पद्धतींचा अवलंब करत आहेत, किमान भारतात तरी, सर्व ठिकाणी उपचारासाठी एकच पद्धत पाळली जावी, यासाठी हे केंद्र उपयुक्त ठरेल, असे डॉ हर्षवर्धन यांनी सांगितले.
केंद्र सरकारकडून टेलीमेडिसिनच्या मार्गदर्शक सूचना अधिसूचित करण्यात आल्या आहेत, त्याचा लाभ केवळ कोरोनाच नव्हे तर इतर आजारांचा सामना करण्यासाठी देखील होऊ शकतो, असेही ते म्हणाले.
भारत हा विशाल देश असून अशा देशात गरिबांपर्यंत वैद्यकीय सेवा पोहोचवण्यासाठी तंत्रज्ञानाचा मोठ्या प्रमाणात उपयोग करता येऊ शकतो, असे त्यांनी सांगितले. अशा स्थितीत गरीब जनता योग्य उपचारांपासून वंचित राहणार नाही, यासाठी ह्या केंद्राची मदत होईल, असे ते म्हणाले.
सध्याची जगभरातील परिस्थिती बघता आणि सद्यस्थितीचा आढावा घेऊन, देशातल्या वैद्यकीय सुविधा वाढवल्या जातील, असे हर्षवर्धन यांनी सांगितले.
या केंद्राच्या कामाची चाचणी म्हणून डॉ हर्षवर्धन यांनी आजयेथून एक टेली कम्युनिकेशन देखील केले.
CoNTeC या टेलीमेडिसिन केंद्रात दृकश्राव्य माध्यमातून देशभरातील सर्व रुग्णालयातील डॉक्टरांना 24 तास मार्गदर्शन मिळणार आहे. साधा फोन, whatsapp, स्काईप आणि गुगल डूओ अशा संपर्क माध्यमातून या सेवेचा लाभ घेता येणार आहे
CoNTeC वर संपर्क कसा साधायचा?
या सेवेचा लाभ घेऊन संपर्क करण्यासाठी +91 911544415 हा क्रमांक असून ते देशभरातून/जगभरातून कुठूनही त्यावर संपर्क साधता येईल. या केंद्राचे सहा टेलिफोन लाईन्स असतील, आणि त्या सहाही लाईन्सवर एकाचवेळी संपर्क साधता येईल. भविष्यात गरज पडल्यास, ह्या लाईन्स वाढवल्या जातील. CoNTeC केंद्राचे व्यवस्थापक हे दूरध्वनी उचलतील आणि त्यानंतर संबंधित तज्ञ डॉक्टरांकडे हा दूरध्वनी जोडला जाईल
R.Tidke/R.Aghor/D.Rane
(Visitor Counter : 122
पंतप्रधान कार्यालय
आदिवासी बालकांचा संगीत वाद्यवृंद 31 ऑक्टोबर रोजी केवडिया येथे पंतप्रधानांसमोर सादरीकरण करणार
एकेकाळी अंबाजी मंदिरात भीक मागणारी बालके पंतप्रधानांच्या प्रोत्साहनानंतर केवडिया येथे सादरीकरण करणार
यापूर्वी 30 सप्टेंबर रोजी पंतप्रधानांच्या अंबाजी दौऱ्यातही या वाद्यवृंदाने सादरीकरण केले होते
नवी दिल्ली, 28 ऑक्टोबर 2022
केवडिया येथे बनासकांठा जिल्ह्यातील अंबाजी शहरातील आदिवासी बालकांचा संगीत वाद्यवृंद येत्या 31 ऑक्टोबर रोजी पंतप्रधानांसमोर आपल्या कलेचे सादरीकरण करणार आहे. राष्ट्रीय एकता दिनानिमित्त पंतप्रधान केवडियाला भेट देणार आहेत.
पंतप्रधानांसमोर सादरीकरण करण्याची ही या वाद्यवृंदाची पहिलीच वेळ नाही. 30 सप्टेंबर 2022 रोजी, पंतप्रधानांनी गुजरातमध्ये अंबाजी येथे भेट दिली होती आणि 7200 कोटी रूपयांपेक्षा जास्त खर्चाच्या विविध विकास प्रकल्पांची पायाभरणी आणि लोकार्पण केले होते, त्यावेळी आयोजित समारंभासाठी पंतप्रधानांचे आगमन होत असताना या वाद्यवृंदाने त्यांचे स्वागत केले होते.
या युवा वाद्यवृंदाचे पंतप्रधानांनी कौतुक केले होते आणि त्यांच्या सादरीकरणाचा आनंदही घेतला होता. इतकेच नाही तर समारंभाला सुरूवात होण्यापूर्वी त्यांनी या वाद्यवृंदाशी वैयक्तिक संवादही साधला होता. आपल्या या युवा मित्रांना प्रोत्साहन देण्यासाठी पंतप्रधानांनी त्यांच्यासोबत छायाचित्रही काढून घेतले होते.
उत्कृष्ट संगीत कौशल्य आत्मसात करणाऱ्या या आदिवासी बालकांची कहाणी जाणून घेण्यासारखी आहे. ही मुले एकेकाळी आपल्या मूलभूत गरजा भागवण्यासाठी आणि शिक्षणाच्या संधीसाठी संघर्ष करत होती. त्यासाठी अंबाजी मंदिराजवळ पाहुण्यांसमोर भीक मागताना ही मुले सतत दिसत. अंबाजी येथील श्री शक्ती सेवा केंद्र नावाच्या स्थानिक स्वयंसेवी संस्थेने या मुलांना मदतीचा हात दिला. त्यांना शिक्षण दिले आणि त्यांची कौशल्येही जाणून घेतली. श्री शक्ती सेवा केंद्र या स्वयंसेवी संस्थेने या आदिवासी मुलांना वाद्यवृंदासाठी उपयुक्त असे संगीताचे शिक्षणही दिले आहे.
पंतप्रधानांनी या युवा वाद्यवृंदाच्या सादरीकरणाचा आनंद घेतला, त्यांचे कौतुक केले आणि राष्ट्रीय एकता दिनानिमित्त 31 ऑक्टोबर रोजी या वाद्यवृंदाला केवडिया येथे आमंत्रितही केले आहे, जेणेकरून त्यांनाही या ऐतिहासिक दिवशी आयोजित कार्यक्रमात सहभागी होऊन सादरीकरण करता येईल.
31 ऑक्टोबर रोजी पंतप्रधान केवडियाला भेट देणार असून सरदार पटेल यांच्या 147 व्या जयंतीनिमित्त त्यांना आदरांजली वाहणार आहेत. एकता दिनानिमित्त आयोजित संचलनातही पंतप्रधान सहभागी होणार असून लाल बहादूर शास्त्री राष्ट्रीय प्रशासन अकादमीमध्ये विविध नागरी सेवांशी संबंधित अधिकारी प्रशिक्षणार्थींशी संवाद साधणार आहेत.
S.Tupe/M.Pange/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(